Med formannskapslovene av 1837 ble Stjørna en del av Ørland formannskapsdistrikt (kommune). I 1853 ble Bjugn utskilt som egen kommune, og Stjørna som en del av denne. I 1899 ble Stjørna utskilt fra Bjugn som egen kommune. I 1964 ble Stjørna delt langs Stjørnfjorden, så den nordlige delen ble en del av Bjugn, mens den sørlige ble en del av Rissa. miniatyr|Johan Arnt Mollan (1863–1945) var ordfører i Stjørna i 15 år, og var med det den lengstsittende ordføreren i kommunens historie. Han var gårdbruker, fisker, skipper og fiskebåtreder.